הצעיר חשוד כי שדד מספר חנויות בתל-אביב, ברמלה, בבת-ים וברמת-גן באמצעות אקדח דמה ופתק בו נכתב כי הוא מבצע שוד.
לאחר שישה מקרי שוד במספר חנויות במרכז הארץ, משטרת ישראל פענחה את המעשים ועצרה צעיר בן 26 מרמלה. המעצר התרחש לאחר שאזרח דיווח למוקד 100 של המשטרה שהוא מבצע מרדף אחר צעיר ששדד זה עתה חנות נוחות בבעלותו ברמלה. כוחות משטרה הגיעה לזירת האירוע במהירות וביצעה מעצר של הצעיר ותפסה את הרכוש ששדד. לאחר חקירה, הצעיר הודה במעשיו ובהמשך התגלה כי פעילותו העבריינית הייתה רחבה והתפרסה על מספר חנויות נוספות אותן שדד מספר ימים קודם לכן.
חוקרי המשטרה הצליחו לקשור את השודד הצעיר לשני מקרי שוד בסניפי בנק בלוד ברמלה, לשדידת סניפי דואר בבת-ים וברמת-גן ולשוד של חנות נוחות נוספת בתל-אביב. כמו כן, נתוודע לחוקרים כי הצעיר פעל בשיטה "מתוחכמת" בה נכנס עם פנים מכוסות למקום השוד כשיד שמאל בכיסו, דבר שיצר את הרושם כי ברשותו אקדח, אך למעשה הוא החזיק באקדח דמה. בנוסף הוא הכין פתק בו כתב כי הוא מבצע שוד ויש לשמור על השקט. מעצרו הוארך וכתב אישום הוגש כנגדו.
סעיף 402 לחוק העונשין עוסק בעבירת השוד וקובע לצידה עונש של עד 14 שנות מאסר. קיימות נסיבות ההופכות את העבירה לשוד בנסיבות מחמירה, או במילים אחרות שוד מזוין, וכאן הענישה המקסימאלית עומדת על 20 שנות מאסר.